Un student la Drept a dat în judecată Universitatea din Bucureşti: Taxele mari nu se mai justifică în pandemie.
Andrei a dat în judecată Universitatea din Bucureşti pe tema taxelor. Andrei, student: Universitatea nu îşi mai asigură partea sa de obligaţie. Peste 9 din 10 studenţi din SUA consideră că învăţarea online nu merită taxele.
Andrei Nicolae Popa este student la Facultatea de Drept din Bucureşti în anul patru. Mâine are primul termen în procesul cu Universitatea din Bucureşti pe tema taxelor de studiu.Spune că în primăvară au fost mărite taxele pentru studenţi, fără să se respecte contractul de studii. Acum că facultatea s-a mutat în online, a mai identificat o problemă. Pentru că nu mai beneficiază de nimic ce ar fi folosit fizic şi palpabil la facultate, taxele mari nu se mai justifică.Andrei Nicolae Popa, student la Drept: "Universitatea nu-şi mai poate executa în mod obiectiv partea sa de obligaţie în raportul educaţional în ceea ce priveşte asigurarea infrastructurii şcolare. În acest context în care Universitatea nu vine să înlocuiască partea sa de prestaţie, cu spre exemplu darea în folosinţă gratuită a unor laptopuri pentru toţi studenţii, atunci se justifică reducerea prestaţiei".Nu doar studenții din România cer taxe mai mici pe timp de pandemie. Potrivit unui studiu Forbes realizat în Statele Unite, peste nouă din 10 studenţi consideră că învăţarea online nu merită costurile pe care le implică.Contactat de corespondentul Aleph News, purtătorul de cuvânt al Universităţii Bucureşti a spus că momentan nu poate oferi niciun punct de vedere legat mărirea taxelor.